钦定古今图书集成/理学汇编/经籍典/第183卷 > 汉书 > 《龚胜等议朱博赵元孔乡侯晏》
## 钦定古今图书集成/理学汇编/经籍典/第183卷 > 汉书 > 《龚胜等议朱博赵元孔乡侯晏》

《春秋》之义，奸以事君，常刑不舍。鲁大夫叔孙侨如欲
颛公室，谮其族兄季孙行父于晋，晋执囚行父，以乱
鲁国，《春秋》重而书之。今晏放命圮族，干乱朝政，要大
臣以罔上，本造计谋，职为乱阶，宜与博元同罪。罪皆
不道。

〈注〉师古曰：“侨如，叔孙宣伯也；行父，季文子也。宣伯通于成公之母穆姜，欲去季、孟而取其室，使告晋曰：‘鲁之有季、孟，犹晋之有栾犯也，政令于是乎成’。今其谋曰：‘晋政多门，不可从也’。若欲得志于鲁，请止行父而杀之，不然，归必畔矣。”晋人执文子于苕丘。在成十六年。